ذكرتني بقصة عصفور ثانية زيكو يكلك فد يوم اميرة سمعت صوت عصفور عجبهه فخلته يمهه بالقصر العصفور حب الاميرة كلش جان يظل يغنيلهه طول النهار .
الاميرة حبت شخص معين مسحور علاجه وردة حمرة مو غير شي دورت الاميرة عن وردة حمرة ملكت فوصت العصفور بلكي يلكالهه وردة حمرة .
طار العصفور فوك كل حدايق المملكة ملكه اي وردة حمرة لكه وردة بيضة نزل يمهه و سألهه ماكو ورد احمر بالمدينة كالتله ماكو بس ورد ابيض بس تكدر تسويني وردة حمرة .
فرح العصفور و سألهه للوردة شلون يعني ؟ كالتله تغرز شوكة من اشواكي بقلبك من ينزل الدم عليه اصير حمرة فكر العصفور شويه و وافق فدخل الشوكة بقلبه و نزل دمه على الوردة و صارت حمرة و هو مات .
اجتي الاميرة دتدور على ورد فلكت هاي الوردة و لكت العصفور ميت بصفهه .
تريدون الصدك الحيوان اوفى من الانسان بهوايه